15.		Písomné upozornenie na porušenie pracovnej disciplíny
			[§ 63 ods. 1 písm. e) ZP]
ABC, s.r.o., Ružová ul. č. 10, 010 01 Žilina
zastúpená Ing. Vladimírom Milučkým, konateľom
								Ján Hladký
Žilina 15. 1. 2022						Stodolova ul. č. 2, 010 01 Žilina
Vec:	Upozornenie na porušenie pracovnej disciplíny
Dňa 10. 1. 2022 ste porušili pracovnú disciplínu tým, že ste nedodržali obedňajšiu prestávku, ktorá je v našej spoločnosti určená na čas od 11.30 do 12.00 hod. V tomto čase ste opustili pracovisko a vrátili ste sa až o 13.35 hod., a to bez ospravedlnenia. Vaše konanie považujeme za porušenie pracovnej disciplíny. V prípade, že bude vo Vašej práci v priebehu nasledujúcich 6 mesiacov zistené takéto, alebo iné porušenie pracovnej disciplíny, budeme nútení ukončiť s Vami pracovný pomer výpoveďou. 
zamestnávateľ
Poznámka 
Ak sú u zamestnanca dôvody, pre ktoré by s ním zamestnávateľ mohol okamžite skončiť pracovný pomer, alebo pre menej závažné porušenie pracovnej disciplíny, v prípade, že bol v posledných šiestich mesiacoch v súvislosti s ním písomne upozornený na možnosť výpovede, zamestnávateľ má možnosť ukončiť pracovný pomer výpoveďou [§ 63 ods. 1 písm. e) ZP].